thecodefatherco/RoDrive huggingface dataset:
Întrebare: Într-o intersecție întâlniți semnalul de culoare verde al semaforului, precum și indicatorul „Oprire“. Cum veți proceda?
Variante de răspuns:
Respectați semnificația indicatorului rutier
Respectați semnificația culorii semaforului
Circulați cu atenție și acordați prioritate de trecere vehiculelor de pe drumul transversal
Răspuns corect: Respectați semnificația culorii semaforului
Explicație: Participanții la trafic au obligația de a respecta semnalele luminoase cu prioritate față de indicatoarele de reglementare de prioritate. Prin urmare, în situația dată se va respecta semnificația semnalului semaforului. Semnificația indicatoarelor de reglementare de prioritate instalate lângă semafoare se va respecta doar în situația în care semafoarele nu funcționează sau funcționează pe culoarea galbenă intermitentă.
Întrebare: Care dintre conducătorii de vehicule, ce se apropie simultan de o intersecție, are prioritate de trecere, în situația în care unul întâlnește indicatorul „Oprire”, iar celălalt indicatorul „Cedează trecerea”?
Variante de răspuns:
Conducătorul care întâlnește indicatorul „cedează trecerea“
Conducătorul care circulă din dreapta
Conducătorul care întâlnește indicatorul „oprire“
Răspuns corect: Conducătorul care circulă din dreapta
Explicație: Într-o intersecție dirijată prin indicatoare de reglementare de prioritate vor să pătrundă simultan doi conducători de vehicule, unul întâlnind indicatorul „Oprire” iar celălalt indicatorul „Cedează trecerea”, iar traiectoriile acestora prin intersecție se intersectează. Aceste indicatoare au același grad de prioritate, mai exact ambele fiind de pierdere de prioritate. Între cei doi conducători s-a creat o situație de egalitate, ambii conducători venind de pe drumuri pe care se găsesc instalate indicatoare de pierdere de prioritate. Între aceștia se va aplica regula priorității de dreapta, caz în care vehiculul care vine din partea dreaptă are prioritate.
Întrebare: Vă este permis să parcați vehiculul pe drumurile publice:
Variante de răspuns:
În locurile special amenajate și semnalizate prin indicatoare și marcaje rutiere
Acolo unde nu există parcări amenajate
Acolo unde circulația în ambele sensuri se desfășoară fără dificultate
Răspuns corect: În locurile special amenajate și semnalizate prin indicatoare și marcaje rutiere
Explicație: Se consideră parcare, staționarea vehiculelor în spații special amenajate sau stabilite și semnalizate corespunzător. Prin urmare, parcarea nu este permisă în alte locuri decat în cele special amenajate și semnalizate prin indicatoare și marcaje rutiere.
Întrebare: Pe o autostradă cu trei benzi, s-a blocat circulația. Pe unde vor circula vehiculele de intervenție?
Variante de răspuns:
Pe banda de urgență
Între banda din stânga și banda din mijloc
Între banda din dreapta și banda din mijloc
Răspuns corect: Pe banda de urgență
Explicație: În situațiile în care autostrada este blocată, vehiculele cu regim de circulație prioritară care se deplasează la intervenții vor circula pe banda de urgență. De aceea pe autostradă este interzisă circulația, oprirea sau staționarea pe banda de urgență, cu excepția cazurilor justificate.
Întrebare: Care este cea mai vulnerabilă categorie de participanți la trafic, din rândul căreia se înregistrează cele mai multe victime?
Variante de răspuns:
Conducătorii de vehicule fără experiență în conducere
Conducătorii de vehicule cu atestat profesional
Pietonii, îndeosebi copiii și persoanele în vârstă
Răspuns corect: Pietonii, îndeosebi copiii și persoanele în vârstă
Explicație: Cea mai vulnerabilă categorie de participanți la trafic, din rândul căreia se înregistrează cele mai multe victime, sunt pietonii, deoarece în cazul unui accident aceștia nu au nici un sistem de protecție, îndeosebi copiii și persoanele în vârstă. Copii nu își dau seama de riscul la care se expun și nu sunt atenți în trafic, iar persoanele în vârstă pentru că au o viteză mică de reacție. Conducătorii de vehicule fără experiență în conducere și conducătorii de vehicule cu atestat profesional au, în majoritatea cazurilor, sisteme de protecție în caz de accident foarte performante, ceea ce face ca aceștia să nu fie atât de vulnerabili cum sunt pietonii.
Întrebare: Copiii cu vârste de până la 12 ani pot fi transportați:
Variante de răspuns:
Pe scaunul din față al autovehiculului, dacă sunt ținuți în brațe de persoane majore
Pe scaunul din față al autovehiculului, având fixată centura de siguranță
Pe bancheta din spate a autovehiculului, având fixată centura de siguranță, adaptată greutății și dimensiunilor lor
Răspuns corect: Pe bancheta din spate a autovehiculului, având fixată centura de siguranță, adaptată greutății și dimensiunilor lor
Explicație: În legislația actualizată s-au făcut modificări cu privire la transportul copiilor, printre care s-a eliminat și limita de vârstă de 12 ani. Dar dacă luăm ca exemplu un copil cu vârsta de sub 12 ani, acesta va putea fi transportatfără dispozitiv de fixare în scaun pentru copii, dar cu centura de siguranță pentru adulți, reglată astfel încât să nu treacă peste zona gâtului sau feței,doar dacă are o înălțime de peste 135 de cm.În cazul în care acesta are o înălțime până la 135 de cm, obligatoriu se va transporta numai îndispozitiv de fixare în scaun pentru copii. Legislația rutieră impune reguli stricte pentru transportul copiilor în autovehicule, incluzând obligații speciale pe care conducătorii auto trebuie să le cunoască și să le respecte. Pentru detalii complete, accesați cursul de legislație VIDEO din pasul 1, unde găsiți o lecție dedicată transportului copiilor, explicată în format video -Obligații și interdicții privind transportul copiilor.
Întrebare: Consumul de carburant se mărește dacă:
Variante de răspuns:
Lichidul de răcire nu conține antigel
Sistemul de direcție este manual
Folosiți orice aparat electric alimentat de generatorul autovehiculului
Răspuns corect: Folosiți orice aparat electric alimentat de generatorul autovehiculului
Explicație: Lipsa de antigel în lichidul de răcire nu cauzează creșterea consumului de carburant, acesta este adăugat pentru a împiedica înghețarea lichidului de răcire pe timp de iarnă. Dacă sistemul de direcție este manual, înseamnă că nu are în componență alte mecanisme electrice sau hidraulice, nu are impact asupra consumului de carburant. Aparatele electrice alimentate de generatorul autovehiculului (de alternator) cresc consumul de carburant. Alternatorul este componenta principală a sistemului de generare de curent electric al automobilului.
Întrebare: Cum se definește corect autovehiculul din categoria B?
Variante de răspuns:
Autovehiculul care nu depășește 5.000 kg, al cărui număr de locuri pe scaune, în afara conducătorului, este mai mic de 8
Autovehiculul care nu depășește 3.500 kg, al cărui număr de locuri pe scaune, în afara conducătorului, nu este mai mare de 8
Autovehiculul care nu depășește 3.500 kg, al cărui număr de locuri pe scaune, în afara conducătorului, nu este mai mare de 5
Răspuns corect: Autovehiculul care nu depășește 3.500 kg, al cărui număr de locuri pe scaune, în afara conducătorului, nu este mai mare de 8
Explicație: Autovehiculul din categoria B este acel autovehicul a cărui masă totală maximă autorizată (MTMA) nu depășește 3.500 kg și al cărui număr de locuri pe scaune, în afara conducătorului, nu este mai mare de 8.
Întrebare: Ce măsuri de precauție trebuie să luați la utilizarea soluției antigel?
Variante de răspuns:
Nicio măsură, întrucât lichidul respectiv nu este nociv
Se va evita contactul cu aceasta, deoarece este toxică
Nu se va combina cu apa, deoarece degajă multă căldură
Răspuns corect: Se va evita contactul cu aceasta, deoarece este toxică
Explicație: La utilizarea soluției antigel trebuie să fiți extrem de precauți și să evitați contactul cu aceasta, deoarece este toxică. Înghițirea a 100 ml de soluție antigel este mortală. Soluția antigel coboară punctul de îngheț al apei de răcire din motoarele cu ardere internă, aceasta se diluează cu apă, formând astfel lichidul de răcire al motorului.
Întrebare: Folosirea incorectă, pe timp de noapte, a luminilor de drum la întâlnirea cu alt autovehicul care circulă din sens opus, se sancționează cu:
Variante de răspuns:
Suspendarea exercitării dreptului de a conduce autovehicule, dacă această contravenție a fost săvârșită în mod repetat
Anularea permisului de conducere
Amendă și puncte de penalizare
Răspuns corect: Amendă și puncte de penalizare
Explicație: Se poate suspenda exercitarea dreptului de a conduce autovehicule, pe o perioadă de 30 de zile, în cazul în care se acumulează cel puțin 15 puncte de penalizare. Pentru a acumula cel puțin 15 puncte de penalizare este nevoie să fiți sancționat de 8 ori pentru această contravenție. Dar în varianta A nu se specifică nici perioada de suspendare, nici numărul de repetări ale acestei sancțiuni. Prin urmare varianta A nu poate fi corectă. Anularea permisului de conducere nu se aplică pentru această contravenție. Când circulați pe timpul nopții, la apropierea de un alt vehicul care circulă din sens opus (vine din sens opus spre vehiculul pe care îl conduceți), sunteți obligat ca de la distanța de cel puțin 200 de metri să folosiți luminile de întâlnire, concomitent cu reducerea vitezei. În cazul în care în acel moment circulați cu luminile de drum (faza lungă) în funcțiune, trebuie să le schimbați cu luminile de întâlnire (faza scurtă), pentru a nu-i deranja pe cei din față, concomitent cu reducerea vitezei de deplasare. Nerespectarea acestei obligații, circulând cu faza de drum, se sancționează cu amendă contravențională prevăzută în clasa I de sancțiuni și cu aplicarea a două puncte de penalizare.
Întrebare: În care dintre situații oprirea este interzisă:
Variante de răspuns:
Pe străzile cu sens unic
În intersecțiile cu sens giratoriu
În dreptul indicatorului „parcarea interzisă"
Răspuns corect: În intersecțiile cu sens giratoriu
Explicație: Oprirea este permisă pe drumurile pe care circulația se desfășoară în sens unic, oprirea fiind permisă chiar și pe partea stângă a acestor drumuri, dacă rămâne liberă cel puțin o bandă de circulație Oprirea voluntară a vehiculelor este interzisă în intersecții, inclusiv în cele cu circulație în sens giratoriu, precum și în zona de preselecție unde sunt aplicate marcaje continue, iar în lipsa acestor marcaje, oprirea este interzisă la o distanță mai mică de 25 metri de colțul intersecției. În dreptul indicatorului „Parcarea interzisă” nu se interzice oprirea.
Întrebare: Circulați în spatele unui vehicul cu tracțiune animală și constatați că acesta dorește să schimbe direcția de mers. Cum procedați?
Variante de răspuns:
Semnalizați sonor intenția de a-l depăși
Permiteți vehiculului efectuarea în siguranță a manevrei
Nu aveți nicio obligație
Răspuns corect: Permiteți vehiculului efectuarea în siguranță a manevrei
Explicație: Atunci când vehiculul din fața dumneavoastră semnalizează intenția de schimbare a direcției de mers, ca de exemplu un vehicul cu tracțiune animală al cărui conducător semnalizează intenția de a schimba direcția de mers, sunteți obligați să îi permiteți acestuia efectuarea manevrei în condiții de siguranță.
Întrebare: Când constatați că aveți anumite probleme cu vederea, trebuie:
Variante de răspuns:
Să vă cumpărați ochelari de vedere cu caracteristici superioare
Să evitați conducerea autovehiculului până când sunteți consultat de medicul specialist, urmând să vă conformați sfaturilor acestuia
Să conduceți folosind lumina de drum chiar și în localități sau când din sens opus se apropie alte vehicule
Răspuns corect: Să evitați conducerea autovehiculului până când sunteți consultat de medicul specialist, urmând să vă conformați sfaturilor acestuia
Explicație: În acest caz, dacă vă cumpăraţi ochelari de vedere cu caracteristici superioare, trebuie să consultați un medic specialist. Prin urmare, varianta A este incorectă. Conducătorii de autovehicule trebuie să fie apţi din punct de vedere medical şi psihologic. Prin urmare, atunci când constataţi că aveţi anumite probleme cu vederea, trebuie să evitaţi conducerea autovehiculului până când sunteţi consultat de medicul specialist, urmând să vă conformaţi sfaturilor acestuia. Vă este interzis să conduceţi folosind lumina de drum când din sens opus se apropie alte vehicule la o distanță mai mică de 200 de metri, astfel îi deranjați pe ceilalți participanți la trafic. Prin urmare, varianta C este incorectă.
Întrebare: Cursa liberă a pedalei de frână, mai mică decât cea obișnuită, indică:
Variante de răspuns:
Blocarea pedalei de frână
Un joc insuficient între saboți și tamburi
Pierderi de lichid pe la garnituri
Răspuns corect: Un joc insuficient între saboți și tamburi
Explicație: Dacă jocul între saboți și tamburi este insuficient, sau mult mai mic decât în mod normal, saboții au nevoie de o distanță foarte scurtă pe care să o parcurgă până să apese pe tamburi la acționarea pedalei de frână. Prin urmare, cursa liberă a pedalei de frână, mai mică decât cea obișnuită, indică un joc insuficient între saboți (sau plăcuțe) și tamburi (sau discuri). Dacă pedala de frână ar fi blocată, saboții ar presa permanent pe tamburi și s-ar merge cu frâna blocată/acționată. Prin urmare, roțile se vor bloca, sau acestea se vor roti greoi, dar ar duce supraîncălzirea frânelor. În cazul în care s-ar pierde lichid din instalație, ar rămâne o cantitate mai mică de compresat la apăsarea pedalei, ceea ce ar permite o cursă mai lungă a pedalei de frână. Prin urmare, cursa pedalei ar fi mai lungă decât în mod obișnuit.
Întrebare: Ce se înțelege prin conducere ecologică a unui autovehicul?
Variante de răspuns:
Obligația de a folosi în permanență carburant biodegradabil
Deplasări urbane cu bicicleta, pe jos sau cu alte mijloace care nu poluează atmosfera
Un ansamblu de măsuri comportamentale, de control sau de verificare a vehiculului, prin care se realizează o importantă economie de energie și protecția mediului
Răspuns corect: Un ansamblu de măsuri comportamentale, de control sau de verificare a vehiculului, prin care se realizează o importantă economie de energie și protecția mediului
Explicație: Conducerea ecologica este ansamblul măsurilor comportamentale, de control sau verificare a vehiculului, care duc la un consum de carburant mai mic, protejând astfel mediul înconjurător. Orice măsură luată pentru a scădea consumul de combustibil se înscrie în conducerea ecologică. Sistemele auxiliare ale unui autovehicul precum și unul dintre cele mai cunoscute și folosite, aerul condiționat, au ca efect creșterea consumului de carburant și astfel autovehiculul poluează mai mult mediul înconjurător.
Întrebare: Precizați dacă posesorul unui permis de conducere categoria B are permisiunea de a conduce un autoturism cu remorcă:
Variante de răspuns:
Da, cu condiția ca acesta să aibă permis de cel puțin 3 ani
Da, dacă masa remorcii nu depășește 750 kg
Nu, deoarece pentru o astfel de remorcă este necesar un permis de conducere categoria be
Răspuns corect: Da, dacă masa remorcii nu depășește 750 kg
Explicație: Posesorul unui permis de conducere categoria B are permisiunea de a conduce un autoturism cu remorcă, dacă masa totală maximă autorizată a remorcii nu depășește 750 kg.
Întrebare: Conducătorul de vehicul are obligația de a ceda trecerea la schimbarea direcției de mers spre stânga, în timp ce semnalul verde este în funcțiune?
Variante de răspuns:
Nu, deoarece semnalul verde îi conferă prioritate de trecere
Nu, cu excepția cazului în care, din sens opus, se apropie un mijloc de transport public
Da, atât vehiculelor care circulă din sens opus, cât și pietonilor care traversează strada pe care acesta urmează să intre, pe sensul său de mers
Răspuns corect: Da, atât vehiculelor care circulă din sens opus, cât și pietonilor care traversează strada pe care acesta urmează să intre, pe sensul său de mers
Explicație: Atunci când virați către stânga într-o intersecție la semnalul de culoare verde al semaforului care vi se adresează, aveți obligația să acordați prioritate de trecere vehiculelor care circulă din sens opus, deoarece acestea întâlnesc, ca și dvs., semnalul de culoare verde al semaforului, situație în care se aplică regula priorității de dreapta și trebuie să le acordați prioritate de trecere deoarece în timpul virajului spre stânga acestea vin din partea dreaptă a dvs.. De asemenea, aveți obligația de a acorda prioritate de trecere și pietonilor care traversează regulamentar strada pe care doriți să intrați, atunci când aceștia se află pe sensul dumneavoastră de mers.
Întrebare: Oprirea voluntară a unui vehicul este interzisă:
Variante de răspuns:
Pe drumurile cu un singur sens de circulație
Pe drumurile cu o lățime mai mică de 6 m
În locurile unde s-ar împiedica observarea unui indicator sau a unui semnal luminos
Răspuns corect: În locurile unde s-ar împiedica observarea unui indicator sau a unui semnal luminos
Explicație: Pe drumurile pe care circulația se desfășoară într-un singur sens oprirea este permisă, este permisă chiar și pe partea stângă, dacă rămâne liberă cel puțin o bandă de circulație. Oprirea este permisă și pe drumurile cu o lățime mai mică de 6 metri, pe aceste drumuri fiind interzisă staționarea, nu și oprirea. Oprirea voluntară a vehiculelor este interzisă în locurile unde s-ar împiedica observarea unui indicator sau semnal luminos.
Întrebare: Conducătorul unui vehicul implicat într-un accident de circulație, din care au rezultat numai pagube materiale, este obligat să se supună recoltării probelor biologice, dacă aerul expirat, testat cu un aparat autorizat, arată o concentrație:
Variante de răspuns:
Mai mică de 0,40 mg/l alcool pur
Mai mare de 0,80 mg/l alcool pur
Mai mare de 0,40 mg/l alcool pur
Răspuns corect: Mai mare de 0,40 mg/l alcool pur
Explicație: Conducătorul unui vehicul implicat într-un accident de circulație, din care au rezultat numai pagube materiale (mai exact într-un accident fără victime), este obligat să se supună testării aerului expirat în vederea stabilirii alcoolemiei ori a consumului de substanțe psihoactive. În situația în care, în urma testării se arată o concentrațiemai mare de 0,40 mg/lalcool pur în aerul expirat sau se indică prezența în organism a substanțelor psihoactive,conducătorii de vehicule sunt obligați să se supună recoltării mostrelor biologice.
Întrebare: Conducătorul de autoturism care se află în spatele unui autobuz și întâlnește indicatorul „Oprire” trebuie:
Variante de răspuns:
Să continue deplasarea și să traverseze o dată cu autobuzul, deoarece conducătorul acestuia a oprit și s-a asigurat
Să oprească și să se asigure înainte de a traversa intersecția, chiar dacă acest lucru a fost făcut și de către conducătorul autobuzului
Să continue deplasarea și să traverseze intersecția imediat în urma autobuzului, deoarece, în acest caz, nu se expune niciunui pericol
Răspuns corect: Să oprească și să se asigure înainte de a traversa intersecția, chiar dacă acest lucru a fost făcut și de către conducătorul autobuzului
Explicație: După plecarea autobuzului din fața dvs., pentru că întâlniți indicatorul „Oprire”, aveți obligația de a opri în locul cu vizibilitate maximă pentru a vă asigura, iar dacă este cazul, acordați prioritate de trecere vehiculelor care circulă pe drumul transversal, după care vă puteți continua deplasarea.Oprirea este obligatorie, chiar dacă vehiculul din față s-a asigurat sau dacă pe drumul transversal nu circula vehicule.
Întrebare: Ce obligații vă revin atunci când conduceți un vehicul pe timpul nopții și vă apropiați de un vehicul care circulă în fața dvs.?
Variante de răspuns:
Să reduceți viteza și să circulați cu atenție sporită
Să nu vă angajați în depășirea acestuia
Să folosiți luminile de întâlnire de la o distanță de cel puțin 100 m
Răspuns corect: Să folosiți luminile de întâlnire de la o distanță de cel puțin 100 m
Explicație: Trebuie să reținem că reducerea vitezei de deplasare este obligatorie la apropierea de un alt vehicul carecirculă din sens opus(vine din sens opus spre vehiculul pe care îl conduceți), începând de la cel puțin 200 metri de acesta. În aceste situații, pe lângă reducerea vitezei, trebuie să folosiți și luminile de întâlnire. Pentru mai multe detalii consultați explicația de la varianta C răspuns. Depășirea unui alt vehicul care circulăîn fața dvs.nu vă este interzisă atunci când circulați pe timpul nopții. Când circulați pe timpul nopții, indiferent dacă drumul este sau nu iluminat, la apropierea de un alt autovehicul carecirculă în fața dvs., mai exact care se deplasează în aceeași direcție cu dvs., pe același sens de mers, sunteți obligat ca de la distanțade cel puțin100 de metrifață de acesta să folosiți luminile de întâlnire.În cazul în care în acel moment circulați cu luminile de drum (faza lungă) în funcțiune, trebuie să le schimbați cu luminile de întâlnire (faza scurtă), pentru a nu-i deranja pe cei din față.În cazul în care în acel moment circulați având în funcțiune, în schimbul luminilorde întâlnire, luminile pentru circulația diurnă (DRL), trebuie să aprindeți luminile de întâlnire (faza scurtă).​Scopul acestei obligații este de a oferi o vizibilitate mai bună conducătorului și pentru a fi mai bine observat de către ceilalți participanți la trafic. Trebuie să facem diferența între următoarele două situații pe care le întâlnim în întrebările din chestionare dar și în traficul de zi cu zi:
Întrebare: Care este limita inferioară de viteză ce poate fi stabilită în interiorul localităților?
Variante de răspuns:
Nu mai puțin de 30 km/h
Nu mai puțin de 40 km/h
Nu există prevedere legală
Răspuns corect: Nu mai puțin de 30 km/h
Explicație: Limita maximă de viteză în localități este de 50 km/h. Însă pe anumite sectoare de drum din interiorul localităților, administratorul drumului poate stabili, pentru autovehiculele din categoriile A și B și limite de viteză superioare,dar nu mai mult de 80 km/h. Acesta poate stabili în localități și limite de viteză inferioare,dar nu mai puțin de 10 km/h pentru tramvaie și de 30 de km/h pentru toate autovehiculele.
Întrebare: Limita inferioară de viteză pe care administratorul drumului public o poate stabili pe anumite sectoare, din interiorul localităților, nu poate fi mai mică de:
Variante de răspuns:
10 km/h pentru tramvaie și 30 km/h pentru toate autovehiculele
20 km/h pentru tramvaie și 40 km/h pentru toate autovehiculele
30 km/h pentru tramvaie și 50 km/h pentru toate autovehiculele
Răspuns corect: 10 km/h pentru tramvaie și 30 km/h pentru toate autovehiculele
Explicație: Limita maximă de viteză în localități este de 50 km/h. Însă pe anumite sectoare de drum din interiorul localităților, administratorul drumului poate stabili, pentru autovehiculele din categoriile A și B și limite de viteză superioare,dar nu mai mult de 80 km/h. Acesta poate stabili în localități și limite de viteză inferioare,dar nu mai puțin de 10 km/h pentru tramvaie și de 30 de km/h pentru toate autovehiculele.
Întrebare: Care este semnalizarea specifică mersului înapoi?
Variante de răspuns:
Claxonatul intermitent, pentru a-i atenționa pe participanții la trafic din spatele vehiculului
Semnalizarea cu luminile de mers înapoi din dotarea vehiculului
Folosirea luminilor de avarie
Răspuns corect: Semnalizarea cu luminile de mers înapoi din dotarea vehiculului
Explicație: Claxonatul intermitent, pentru a-i atenționa pe participanții la trafic din spatele vehiculului, nu se recomandă în asemenea situații, unii participanți la trafic s-ar putea speria. Conducătorii de autovehicule sunt obligați să folosească luminile pentru mersul înapoi atunci când vehiculul este manevrat înapoi. Luminile de semnalizare pentru mersul înapoi din dotarea autovehiculului sunt poziționate în spatele autovehiculului, acestea se aprind automat la cuplarea manetei de viteze în treapta de mers înapoi. Se recomandă, prin regulamentul rutier, dotarea autovehiculelor și cu dispozitive sonore pentru semnalizarea acestei manevre. Luminile de avarie nu constituie semnalizarea specifică mersului înapoi. Regulamentul rutier precizează ca luminile de avarie să se folosească în următoarele situații: